|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3400, mun. Hînceşti, str. M. Hîncu, 126  tel. (269) 2-20-58, fax (269) 2-20-48,  E-mail: consiliu@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3400, мун. Хынчешть, ул. М.Хынку, 126  тел. (269) 2-20-58, факс (269) 2-20-48,  E-mail: consiliu@hincesti.md |

**PROIECT**

**D E C I Z I E**

mun.Hînceşti

**din \_\_\_\_\_\_\_\_\_\_\_\_ 2019 nr.01/\_\_\_**

**Cu privire la aprobarea Regulamentului**

**de organizare şi funcţionare a Muzeului**

**din s. Negrea, r. Hînceşti.**

În conformitate cu Legea muzeelor, nr. 262, din 07.12.2017, Legea nr. 280 din 27.12.2011, privind protejarea patrimoniului cultural național mobil, în scopul stabilirii cadrului general privind organizarea şi funcționarea muzeelor, valorificării patrimoniului material şi imaterial întru cunoașterea**,** educarea şi recrearea publicului larg**,** Consiliul raional Hînceşti **DECIDE:**

1. Se aprobă Regulamentul de organizare şi funcţionare a Muzeului din s. Negrea, r. Hînceşti. (Anexă)
2. Direcţia Cultură şi Turism va asigura implementarea şi executarea exactă şi necondiționată a Regulamentului în cauză.
3. Controlul executării prezentei decizii se pune în sarcina dnei Vera Patraşcu,Vicepreşedintele raionului.

**Preşedintele şedinţei: \_\_\_\_\_\_\_\_\_\_\_\_\_\_\_\_\_\_**

**Contrasemnează:**

**Secretarul**

**Consiliului raional Hînceşti Elena MORARU TOMA**

Iniţiat:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Ghenadi Buza, Preşedintele raionului,

Coordonat:\_\_\_\_\_\_\_\_\_\_\_\_\_\_\_\_\_\_\_\_ Vera Patraşcu, vicepreşedintele raionului,

Elaborat:\_\_\_\_\_\_\_\_\_\_\_\_\_\_\_\_\_\_\_\_\_\_ Ion Tulbu, Şef DCT,

Avizat: \_\_\_\_\_\_\_\_\_\_\_\_\_\_\_\_\_\_\_\_\_\_\_ Sergiu Pascal, specialist principal (jurist)

**Anexa**

**La Decizia Consiliului Raional Hîncești**

**Nr.\_\_\_\_\_\_\_\_ din \_\_\_\_\_\_\_\_2019**

**Regulament  de organizare şi funcţionare a Muzeului**

**din s. Negrea, r. Hînceşti.**

**Dispoziţii generale**

1. Regulamentul de organizare și funcționare a Muzeului din s Negrea, r. Hînceşti, (în continuare Regulament) este elaborat în conformitate cu prevederile Legii muzeelor nr. 262 din 7.12.2017 şi cu Regulamentul-cadru de organizare şi funcţionare a muzeelor în R. Moldova, aprobat prin Ordinul Ministerului Educaţiei, Culturii şi Cercetării nr. 1089 din 12.07.2018.

2. Prezentul Regulament stabilește cadrul general privind organizarea și funcționarea muzeului din s. Negrea. (în continuare muzeu)

3. Muzeul este o instituţie de cultură, aflată în serviciul societăţii, care achiziționează, conservă, cercetează şi valorifică, în special prin expunere, patrimoniul material și imaterial în scopul cunoaşterii, educării şi al recreării publicului larg.

4. Muzeul este organizat în calitate de instituție fără personalitate juridică.

5. Din punctul de vedere al specificului patrimoniului muzeal, Muzeul este de tip istoric şi etnografic.

6. După modul de expunere a patrimoniului muzeal, muzeul este amenajat în spațiu închis. (în edificiu).

7. În funcţie de clasificare, importanță, de acoperirea teritorială, de mărimea şi valoarea patrimoniului muzeal, de capacitatea științifică și tehnică, muzeul se clasifică drept muzeu cu statut local.

8. Muzeul este instituţie publică subordonată direct Direcţiei  Cultură şi Turism Hînceşti şi funcţionează din contul alocaţiilor acordate de la bugetul raional şi al veniturilor colectate.

9. Muzeul are sediul în s.Negrea, r. Hînceşti.

Terenul aferent clădirii, stabilit prin documentele de luare în posesie a clădirii de către muzeu, este administrat de muzeu.

Muzeul poate solicita organelor de resort, în conformitate cu reglementările legale în vigoare, atribuirea de clădiri şi terenuri pentru organizarea unor unităţi muzeale sau extinderea celor existente.

10. Fiind înregistrat în Registrul național al muzeelor, muzeul este supus în mod obligatoriu acreditării, în conformitate cu cap. III, art. 8 al Legii muzeelor nr. 262 din 7.12.2017.

11. Acreditarea muzeului este în competența Ministerului Educației, Culturii și Cercetării, efectuându-se în baza avizului pozitiv al Comisiei naționale a muzeelor și colecțiilor.

12. Acreditarea muzeului se face o dată la fiecare 4 ani, conform procedurii stabilite de Regulamentul de acreditare a muzeelor, aprobat de Guvern.   
13. Muzeul  îşi desfăşoară activitatea în conformitate cu legislaţia naţională, prevederile prezentului Regulament, precum şi cu deontologia profesională stabilită în documentele emise de Consiliul Internaţional al Muzeelor.

**II. Obiectul de activitate şi funcţiile muzeului**

14. Muzeul exercită următoarele funcţii de bază: constituirea, dezvoltarea, evidența și cercetarea patrimoniului muzeal; conservarea și restaurarea patrimoniului muzeal; valorificarea culturală, educativă și științifică  a patrimoniului muzeal.

15. Muzeul local, are ca obiect de activitate păstrarea, dezvoltarea, conservarea, valorificarea ştiinţifică, expoziţională şi instructiv-educativă a bunurilor culturale semnificative în contextul unității teritorial-administrative pe care o reprezintă. Aceste obiective se îndeplinesc în special prin colecţionarea obiectelor cu valoare regională sau locală, conservarea şi valorificarea lor.

16. Muzeul îşi desfăşoară activitatea în bază de planuri anuale şi de perspectivă, întocmite de conducerea muzeului şi aprobate de fondator.

17. Potrivit obiectului de activitate, competenţelor şi structurii de organizare, muzeul are următoarele atribuţii principale:

a) elaborează programele şi proiectele culturale proprii în corespundere cu strategia culturală promovată de Ministerul Educației, Culturii și Cercetării;

b) stabileşte măsuri tehnice, economice şi organizatorice pentru realizarea programului de activitate aprobat şi răspunde de îndeplinirea lui;

c) asigură accesul publicului în muzeu printr-un orar adecvat de funcţionare; efectuează amenajări speciale pentru accesul persoanelor cu dezabilități;

d) răspund de executarea lucrărilor de reparaţii capitale, restaurare, conservare şi protecţie a patrimoniului cultural mobil şi imobil aflat în administrarea sa;

e) are responsabilitatea ca prin activităţile sale specifice să nu pericliteze integritatea obiectelor din colecţie;

f) colaborează prin intermediul Direcţiei raionale cultură şi turism cu direcţia de specialitate a Ministerului Educației, Culturii și Cercetării în vederea aplicării tuturor măsurilor privind evidenţa, conservarea, restaurarea şi punerea în valoare a bunurilor mobile şi imobile ce aparţin patrimoniului cultural naţional.

**III. Patrimoniul**

18. Patrimoniul muzeului este format din bunuri culturale mobile şi imobile, aflate în proprietatea publică a statului, pe care muzeele le administrează în condiţiile legislaţiei în vigoare.

19. Muzeul respectă politica de dezvoltare a patrimoniului în condițiile legislației în vigoare. Aceasta se implementează continuu prin achiziţii, donaţii, colectare, cercetare şi transfer de obiecte, precum şi prin preluarea pieselor în custodie de la instituţii, întreprinderi, organizaţii şi persoane fizice din ţară şi din străinătate. Obiectele achiziţionate trebuie să fie relevante pentru activitatea muzeului, (după posibilitate fiind însoţite de avize sau expertize autorizate cu privire la autenticitatea şi valoarea lor). Muzeul poate primi donaţii numai în cazul când acestea sunt convergente cu politica muzeală de constituire a colecţiilor şi expoziţiilor permanente, temporare sau tematice.

20. Bunurile culturale, aflate în administrarea muzeului, se gestionează conform Legii muzeelor nr. 262 din 07.12.2017, Legii nr. 280 din 27.12.2011 privind protejarea patrimoniului cultural național mobil şi prezentului Regulament.

21. Toate bunurile culturale, indiferent de modalitatea de completare a patrimoniul muzeal, înregistrate în actele de evidenţă specifice, sunt şi rămân proprietatea instituţiei şi nu reprezintă obiectul unor tranzacţii comerciale sau al restituirii lor către fostul proprietar.

22. Transferul, custodia sau transmiterea în gestiune provizorie a pieselor de patrimoniu muzeal în interiorul sau exteriorul ţării, în scopul valorificării ştiinţifice, expoziţionale, restaurării sau expertizării lor, se face numai în baza reglementărilor legale în vigoare.

23. Muzeul are prioritate în valorificarea ştiinţifică, publicistică şi expoziţională a patrimoniului muzeal deţinut.

**IV. Subordonare. Personal. Conducere**

24. Anual, până la 25 decembrie, muzeul este obligat să prezinte Direcţiei Cultură şi Turism Hînceşti proiectul planului de activitate pentru anul viitor, iar până la 15 ianuarie a anului curent – raportul de activitate pe anul precedent, precum și raportul statistic 8-c.

25. Fondatorul aprobă planul de activitate al muzeului, planul de cercetare ştiinţifică şi muzeală, propunerile de diversificare a acestor activităţi, proiectele de conservare-restaurare a patrimoniului mobil şi imobil deţinut, propunerile de dotare şi dezvoltare a bazei materiale, structura organizatorică a muzeului, atribuţiile personalului, numirea şi eliberarea din funcţie a personalului de conducere şi îi asigură bugetul anual.

26. Personalul muzeului este structurat în personal de conducere, de specialitate şi de întreţinere. Denumirile şi funcţiile de execuţie sunt stabilite potrivit statelor-tip pentru instituţiile muzeale, elaborate şi aprobate de Ministerul Educației, Culturii și Cercetării. Ocuparea posturilor de execuţie şi de întreţinere în muzeu, cît şi eliberarea din funcţie a personalului muzeului sau încetarea raporturilor de muncă decurge conform legii. Pentru fiecare post atribuţiile de serviciu sunt înscrise pe fişa postului.

27. Directorul asigură conducerea activităţii executive a instituţiei, coordonând nemijlocit prestaţiile personalului, răspunde direct de asigurarea securităţii şi conservării patrimoniului muzeal, de integritatea bunurilor instituţiei. Directorul decide, în funcţie de necesităţi şi cu respectarea prevederilor legale în domeniu, constituirea unor comisii permanente sau temporare pentru desfăşurarea unor activităţi precum: evaluarea şi avizarea unor proiecte sau programe, evaluarea, expertizarea şi avizarea ofertelor de donaţii sau achiziţii muzeale, expertizarea, avizarea şi recepţia lucrărilor pentru conservare-restaurare, selectarea şi evaluarea bunurilor valorificate în incinta muzeului, casarea de bunuri. În absenţa directorului, instituţia este condusă de unul din colaboratorii muzeului, desemnat de director în baza unui demers prezentat spre aprobare Direcţiei cultură şi turism. Directorul este responsabil pentru solicitare și susținerea procedurii de acreditare a muzeului.

**V. Consilii de specialitate**

28. Consiliul de administrație, consiliul director, consiliul ştiinţific, comisia de evaluare şi achiziţii culturale se instituie reieşind din necesităţile activităţii muzeale şi în conformitate cu prevederile Regulamentului-cadru, aprobat prin Ordinul Ministerului Educaţiei, Culturii şi Cercetării nr. 1089 din 12.07.2018.

**VI. Structura organizatorică**

29. Pentru exercitarea funcţiilor sale, muzeul are o structură organizatorică proprie. (Anexa nr.1).

**VII. Bugetul de venituri şi cheltuieli**

30. Activitatea muzeului se finanţează din alocaţii acordate de la bugetul raional, dar, poate fi finanţat şi de la bugetele locale și din venituri colectate. Fondatorul va asigura resursele necesare pentru funcţionarea şi întreţinerea instituţiei (salarizarea personalului, realizarea programelor culturale, achiziţionarea obiectelor cu valoare patrimonială), precum şi dotările adecvate prezervării şi restaurării bunurilor cultural-artistice.

31. Veniturile colectate ale muzeului pot proveni din tarifele pentru serviciile oferite de muzee, din donaţii şi sponsorizări, din comercializarea tuturor tipurilor de produse cu utilizarea imaginilor pieselor și ale colecțiilor muzeale, cu utilizarea denumirilor și a simbolurilor muzeului, din darea în arendă a spațiilor neutilizate în scopuri expoziționale sau de depozitare a colecțiilor, perceperea taxelor de fotografiere sau filmare; comercializarea in chioşcul muzeului a publicaţiilor proprii sau ale unor terţi din domeniul de specialitate (monografii, cataloage, pliante, ilustrate, afişe etc.), precum și din proiecte și alte activități legale.

32. Prețurile și tarifele pentru serviciile oferite de muzeu sînt stabilite de către fondator.

**VIII.  Relaţii**

33. În realizarea activităţilor sale, muzeul colaborează cu direcţiile relevante ale Ministerului Educației, Culturii și Cercetării, cu organismele culturale ale altor ministere şi instituţii guvernamentale, cu direcţiile raionale de cultură și educație, cu instituţii de învățământ, de cercetare şi de cult, cu unităţile economice de stat şi particulare, organizaţiile şi asociaţiile neguvernamentale, precum şi cu persoane fizice din ţară şi din străinătate, fără a se angaja politic şi fără a exprima interesele vreunei formaţiuni politice.

34. Muzeul colaborează cu instituţiile similare din ţară şi din străinătate pentru realizarea unor programe şi proiecte culturale comune.

**IX. Dispoziţii finale**

5. Muzeul poate avea stemă, drapel, emblemă, logo, ecusoane şi altă simbolică proprie, ce se elaborează şi se aprobă cu avizul Comisiei naționale a muzeelor și colecțiilor și a Comisiei Naţionale de Heraldică a Republicii Moldova.

36. Muzeul are propria arhivă, în care se păstrează în mod obligatoriu:

actul normativ de înfiinţare;

certificatul de înregistrare în Registrul național al muzeelor;

actul de acreditare a muzeului;

regulamentul de organizare şi funcţionare;

planurile de activitate, rapoartele de activitate şi rapoartele statistice;

documentaţia expoziţională (tematici, concepţii, materiale promoţionale etc.);

materialele privitor la activitatea ştiinţifică;

materialele ce atestă activitatea educațională;

ordinele directorului;

corespondenţa;

alte documente.

37. Persoanele pot fi angajate în muzeu doar după ce au luat cunoştinţă prin semnătură de Regulamentul muzeului şi de fişa postului respectiv.

38. Încălcarea prevederilor prezentului Regulament implică răspunderea disciplinară, materială, civilă sau administrativă, după caz, sancționându-se în conformitate cu legislaţia în vigoare.

39. Prezentul Regulament intră în vigoare începând cu data aprobări de către Consiliul Raional Hînceşti şi devine obligatoriu pentru instituţia muzeală dată.

**Secretarul Consiliului Raional Hînceşti Elena MORARU TOMA**

**NOTA INFORMATIVĂ**

**la proiectul Deciziei ,,Cu privire la aprobarea Regulamentului**

**de organizare şi funcţionare a Muzeului din s. Negrea, r. Hînceşti,,**

|  |
| --- |
| **1. Cauzele care au condiţionat elaborarea proiectului, iniţiatorii şi autorii proiectului** |
| **Aprobarea Regulamentului de organizare şi funcţionare a Muzeului este condiţionată de schimbarea cadrului legislativ în domeniul muzeistic. Aprobată de către Parlamentul RM, Legea muzeelor nr. 262 din 07.12.2017, specifică expres aprobarea Regulamentului în cauză, ca urmare a Regulamentului-cadru, aprobat prin Ordinul Ministerului Educaţiei, Culturii şi Cercetării nr. 1089 din 12.07.2018.**  **Iniţiatorul şi autorul proiectului de decizie este Direcţia Cultură şi Turism Hînceşti.** |
| **2. Modul de reglementare a problemelor abordate în proiect de cadru normativ în vigoare** |
| **Elaborarea prezentului Regulament este reglementat de prevederile Legii muzeelor nr. 262 din 07.12.2017, Legii nr. 280 din 27.12.2011 privind protejarea patrimoniului cultural naţional mobil.** |
| **3. Scopul şi obiectivele proiectului** |
| **Proiectul de Decizie urmăreşte scopul stabilirii cadrului general privind organizarea şi funcţionarea muzeului local.** |
| **4. Estimarea riscurilor legate de implementarea acestui proiect** |
| **Riscuri estimate nu sunt .** |
| **6. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| **Proiectul de decizie nr. \_\_ din \_\_\_ 2019 ,,Cu privire la aprobarea Regulamentului de organizare şi funcţionare a Muzeului din s.Negrea, r. Hînceşti,, nu contravine și nu necesită modificări ale actelor normative în vigoare.** |

**Șeful Direcției**

**Cultură și Turism Hîncești Ion Tulbu**